PAF จะขายหุ้นที่ถืออยู่ทั้งหมดใน “บางกอกรับเบอร์” มูลค่า 50.05 ลบ.
PAF จะขายหุ้นที่ถืออยู่ทั้งหมด 15.31% ใน "บางกอกรับเบอร์" ผู้ประกอบธุรกิจรองเท้า มูลค่ารวม 50.05 ลบ. แจงไม่ได้รับผลกระทบใดๆ ต่อผลการดำเนินงาน
13 พ.ย. 2558

บริษัท แพนเอเซียฟุตแวร์ จำกัด (มหาชน) หรือ PAF ระบุว่า ที่ประชุมคณะกรรมการบริษัทเมื่อวานนี้ อนุมัติการขายหุ้นในบริษัท บางกอกรับเบอร์ จำกัด (มหาชน) หรือ BRC ผู้ประกอบธุรกิจรองเท้า ซึ่งขณะนี้อยู่ระหว่างการฟื้นฟูกิจการตามกฎหมาย จำนวน 15.31% ในราคาทั้งสิ้น 50.05 ล้านบาท ซึ่งภายหลังการขายจะทำให้ไม่มีหุ้นคงเหลือถือใน BRC เลย
โดยการขายหุ้นครั้งนี้บริษัทจะนำเงินไปชำระหนี้กับสถาบันการเงิน ซึ่งไม่ได้ส่งผลกระทบใดๆ ต่อการดำเนินงานของบริษัท